C 214/148
LT
Europos Sąjungos oficialusis leidinys
2023 6 16
2023 m. sausio 19 d., ketvirtadienis
105. palankiai vertina tai, kad priimtas Sąlygų reglamentas; pakartoja, kad jis įsigaliojo 2021 m. sausio 1 d.; palankiai vertina 2022 m. vasario 16 d.
ESTT sprendimus dėl Vengrijos ir Lenkijos ieškinių dėl sąlygų mechanizmo ir jo išvadas, kuriomis patvirtinama, kad ES iš tiesų turi kompetenciją teisinės valstybės srityje valstybėse narėse ir kad teisinės valstybės sąlygų mechanizmas atitinka ES teisę;
106. primena, kad neveiksmingas ar nesavalaikis valstybių narių bendradarbiavimas arba nebendradarbiavimo su Europos prokuratūra ir OLAF yra pagrindas imtis veiksmų pagal Sąlygų reglamentą; todėl ragina Europos prokuratūrą ir OLAF pranešti apie kiekvieną atvejį, kai valstybės narės neįvykdė savo įsipareigojimų informuoti, padėti, imtis tinkamų veiksmų ir atsargumo priemonių ir užtikrinti tinkamus ir savalaikius tolesnius veiksmus, susijusius su pranešimais ir rekomendacijomis;
107. atkreipia dėmesį į tai, kad Sąlygų reglamentas yra nuolatinė priemonė, kurios taikymo sritis platesnė nei DFP ir kuri paprastai taikoma kaip išankstinė sąlyga visais atvejais, kai siekiama pasinaudoti ES lėšomis;
108. primena, kad teisinės valstybės principų ir ES sutarties 2 straipsnio nuostatų laikymasis yra išankstinės sąlygos siekiant finansavimo, kad teisinės valstybės sąlygų mechanizmas yra visais atžvilgiais taikomas EGADP lėšoms, kaip aiškiai nurodyta EGADP reglamento 8 straipsnyje, ir kad EGADP lėšomis negali būti finansuojamos priemonės, neatitinkančios ES vertybių, įtvirtintų ES sutarties 2 straipsnyje;
109. mano, kad Sąlygų reglamentas yra pakankama priemonė ir gali padėti užkirsti kelią demokratijos nuosmukiui arba padėti ištaisyti, tačiau tik tuo atveju, jei jis naudojamas laiku, taikant griežtas ir aiškias sąlygas ir atidžiai stebint, kaip įgyvendinamos nacionalinės taisomosios priemonės;
110. labai apgailestauja dėl to, kad pagal teisinės valstybės sąlygų mechanizmą Komisija pateikė Vengrijai, kaip taisomąsias priemones, 17 sąlygų, kurių nepakanka dideliems teisinės valstybės principo pažeidimams ištaisyti; apgailestauja, kad Komisija neprašė didesnių pokyčių ir apsaugos priemonių, kad būtų atkurtas teisminių institucijų nepriklausomumas, sumažintas korupcijos lygis ir užtikrinta tinkama ES finansinių interesų apsauga;
111. yra įsitikinęs, kad valstybių narių teisinės valstybės principų laikymasis yra išankstinė patikimo finansų valdymo apskritai ir visų pirma efektyvaus ir veiksmingo ES išteklių valdymo sąlyga; todėl yra įsitikinęs, kad dėl tokių principų pažeidimų kyla rimtas pavojus Sąjungos finansiniams interesams; palankiai vertina ESTT sprendimus (25), kuriais neseniai buvo atkreiptas dėmesys į aiškų ryšį tarp teisinės valstybės principų laikymosi ir efektyvaus Sąjungos biudžeto vykdymo; pakartoja, kad veiksmingai ir efektyviai užtikrinti ir vykdyti ES finansinių interesų apsaugą bus galima tik sustiprinus ES kovos su sukčiavimu struktūrą ir įveikus nacionalinėms sistemoms būdingus apribojimus, trukdančius kovoti su finansiniais nusikaltimais, kurie vis dažniau vykdomi tarptautiniu mastu; mano, kad, kaip pažymėjo ESTT, ES teisės laikymąsi galima užtikrinti tik vykdant veiksmingą teisminę kontrolę, t. y. išlaidų atveju sąlygų laikymosi „neįmanoma visiškai užtikrinti nesant veiksmingos teisminės kontrolės, skirtos užtikrinti Sąjungos teisės laikymąsi; turint omenyje tai, kad tokios nepriklausomų teismų atliekamos kontrolės buvimas tiek valstybėse narėse, tiek Sąjungos lygmeniu yra neatsiejamas nuo teisinės valstybės“ (26);
112. atkreipia dėmesį į žalingą korupcijos poveikį piliečių teisėms; dar kartą pakartoja savo rekomendaciją, kad ES turėtų tapti Valstybių prieš korupciją grupės (GRECO) nare, nes nėra teisinių kliūčių jos visateisei narystei; todėl ragina Komisiją rekomenduoti Tarybai sudaryti tarptautinį susitarimą su GRECO siekiant nustatyti jos narystę; prašo Tarybos priimti aiškią poziciją dėl ES prisijungimo prie GRECO, kurioje būtų paaiškinta, ar esama kokių nors konkrečių prieštaravimų ir, jei taip, kuri valstybė narė ar valstybės narės;
(25) (26)
2022 m. vasario 16 d.
Sprendimas Vengrija / Europos Parlamentas ir Europos Sąjungos Taryba, C-156/21, ECLI:EU:C:2022:97, ir 2022 m. vasario 16 d.
Sprendimas Lenkijos Respublika / Europos Parlamentas ir Europos Sąjungos Taryba, C-157/21, ECLI:EU:C:2022:98.
2022 m. vasario 16 d. sprendimas, Vengrija prieš Europos Parlamentą ir Europos Sąjungos Tarybą, C-156/21, ECLI: EU:C:2022:97, 132 punktas.